钦定古今图书集成/明伦汇编/官常典/第141卷 > 荆 熊
## 钦定古今图书集成/明伦汇编/官常典/第141卷 > 荆 熊

“夏有季芈居荆。”《子附叙》：“始封于熊。”

按《路史》：“帝颛顼高阳氏取胜奔氏曰娽，生伯称、卷章、
季禺三人。卷章取梎水氏曰娇，生犁及回。回食于吴，
是曰吴回。生陆终，取鬼方氏曰嬇𣎜，三年生子六人：
曰樊，曰惠连，曰篯，曰求言，曰晏安，曰季连。伯禹定荆
州，季芈实居其地，生附叙，始封于熊，故其子为穴。熊，
荆楚名也。夏有楚狐父，厥后鬻熊子者，师臣西伯。成”
王时，熊氏畔，乃复封子绎于荆，居丹阳，是为楚。十七
世通祈周显号事，抑乃自称之。子赀迁郢及魏，为秦
诈留子横徙陈，凡二十有五世而秦灭之。濮、罗、归、越、
賨、滇、麇麋、芈蛮，皆芈分也。滇祖庄𫏋，百濮芈蛮，或窜
或怀，世不绝也。

〈注〉附：《叙史》作“附沮”，《大戴》附祖氏产穴熊季芈，即季连，芈姓也。

帝癸二十一岁，《商征荆》，荆降。

按：《竹书纪年》云云。